stanford-oval/wikipedia huggingface dataset:
รถไฟใต้ดินดูไบ
รายชื่อสถานี

สายสีแดง :
สถานีราชิดิยะ (มีโรงซ่อมบำรุง)
สถานีเอมิเรตส์แอร์ไลน์
สถานีรับส่งผู้โดยสารอากาศยานในเมือง 3
สถานีรับส่งผู้โดยสารอากาศยานในเมือง 1
สถานีอัล การ์หูด
สถานีเดย์ราซิตีเซ็นเตอร์
สถานีอัล ริกกา
สถานีสหภาพ (เปลี่ยนเส้นทางไปยังสายสีเขียวได้)
สถานีเบอร์จูแมน
สถานีอัล การามา
สถานีอัล จาลิฟิยา
สถานีเวิลด์ เทรด เซ็นเตอร์
สถานีเอมิเรตส์ทาวเวอร์
สถานีฟินานเชียล เซ็นเตอร์
สถานีดูไบ มอลล์
สถานีบูซินเนส เบย์
สถานีธนาคารนัวร์
สถานีเฟิร์สกัฟแบงค์
สถานีมอลล์ออฟเอมิเรตส์
สถานีชาราฟดีจี
สถานีดูไบ อินเทอร์เน็ต ซิตี
สถานีนักฮีล
สถานีดูไบ มารีนา
สถานีจูเมย์รา เลค ทาวเวอร์ ฟรี โซน
สถานีนักฮีลฮาเบอร์แอนด์ทาวเวอร์
สถานีอิบ์น บัตตูนา
สถานีเอนเนอร์จี
สถานีเดนูเบ
สถานีจัฟซา
สายสีเขียว :
สถานีเอติซาลัต (T3)
สถานีอัล คิวซัส (T2)
สถานีดูไบ แอร์พอร์ต ฟรีโซน (T2)
สถานีอัล นาห์ดา (T2)
สถานีสนามกีฬา (T2)
สถานีอัล คิวดาห์ (T2)
สถานีอาบู เฮล (T2)
สถานีอาบู เบเกอร์ อัล ซิดดิก (T2)
สถานีซาลาห์ อัล ดิน (U)
สถานีสหภาพ (เปลี่ยนเส้นทางไปยังสายสีแดงได้)
สถานีเบนิยาสแสควร์ (U)
สถานีปาล์ม เดย์รา (U)
สถานีอัล แรส (U)
สถานีอัล กูไบบา (U)
สถานีเซอีดียา (U)
สถานีเบอร์จูแมน
สถานีออด เมทา (T2)
สถานีเฮลท์ แคร์ ซิตี (T2)
สถานีอัล เจดาฟ (T2)
สถานีครีก (T2)
รถไฟฟ้า

ขบวนรถไฟฟ้าที่ใช้วิ่งทั้งสองเส้นทาง ผลิตโดยบริษัทหนึ่งของประเทศญี่ปุ่น รถไฟฟ้าชุดแรกนำเข้าเมื่อเดือนมีนาคม ค.ศ. 2008 มีที่นั่งและที่ยืนรวม 643 ที่ แบ่งเป็นที่นั่งสามชั้น ได้แก่
ชั้นโกลด์คลาส
ชั้นสุภาพสตรีและเด็ก
ชั้นประหยัด
รถไฟฟ้ารับกระแสไฟฟ้าจากรางที่สาม นอกจากนี้บนขบวนรถยังมีเจ้าหน้าที่คุมรถ สำหรับกรณีฉุกเฉินอีกด้วย
การปรากฏในสื่อต่าง ๆ > เกม

ซับเวย์เซิร์ฟเฟอส์ เวิลด์ทัวร์: ดูไบ (มิถุนายน 2562)
แหล่งข้อมูลอื่น

Official Dubai Metro website เก็บถาวร 2012-12-08 ที่ archive.today
Dubai Metro Map เก็บถาวร 2012-02-29 ที่ เวย์แบ็กแมชชีน
Dubai Municipality metro information เก็บถาวร 2007-07-13 ที่ เวย์แบ็กแมชชีน
Mydubaimetro.com – unofficial community resource website for Dubai Metro เก็บถาวร 2009-09-05 ที่ เวย์แบ็กแมชชีน
Dubai Metro Routemap เก็บถาวร 2011-07-10 ที่ เวย์แบ็กแมชชีน
Dubai Metro Stations Map เก็บถาวร 2011-01-28 ที่ เวย์แบ็กแมชชีน
สถานีราชิดิยะ
สถานีคาลิด บิน อัล วาลีด
ภายในขบวนรถไฟฟ้า ชั้นโกลด์
ภายในขบวนรถไฟฟ้า ชั้นธรรมดา
ขบวนรถไฟฟ้าทดสอบวิ่ง
กิ่งแก้ว ลอสูงเนิน

| กิ่งแก้ว ลอสูงเนิน |
| --- | --- |
เกิด: พ.ศ. 2493
เสียชีวิต: 13 มกราคม พ.ศ. 2522 (อายุ 28 ปี) เรือนจำกลางบางขวาง อำเภอเมืองนนทบุรี จังหวัดนนทบุรี ประเทศไทย
สัญชาติ: ไทย
ชื่ออื่น: ชื่อ: เจริญ, น้อย สกุล: อนุกูล
อาชีพ: รับจ้าง
มีชื่อเสียงจาก: เป็นนักโทษประหารหญิงชาวไทย, ผู้ถูกเพชฌฆาตยิงแล้วยังไม่ตาย
สถานะทางคดี: ประหารชีวิตแล้ว

เหตุจูงใจ: แค้นนายจ้างและประสงค์ต่อทรัพย์
พิพากษาลงโทษฐาน: ลักพาตัวเด็กเพื่อเรียกค่าไถ่, ฆ่าคนตายโดยไตร่ตรองไว้ก่อนโดยกระทำทารุณโหดร้ายเพื่อปกปิดความผิดของตน
บทลงโทษ: ประหารชีวิตตามคำสั่งนายกรัฐมนตรี
คู่หู: ปิ่น พึ่งญาติ (ถูกประหารชีวิตในปีพ.ศ. 2522) เกษม สิงห์ลา (ถูกประหารชีวิตในปีพ.ศ. 2522) ทองม้วน โกบโคกกรวด ทองสุข พู่วิเศษ สะธิ สีดี
รายละเอียด
วันที่: 17 - 18 ตุลาคม พ.ศ. 2521
ประเทศ: ไทย
ตำแหน่ง: กรุงเทพมหานคร และจังหวัดนครราชสีมา
เป้าหมาย: เรียกค่าไถ่ตัว 200,000 บาท
ตาย: วีระชัย ศรีเจริญสุขยิ่ง อายุ 6 ขวบ
: อาวุธปลายแหลม
วันที่ถูกจับ: 19 ตุลาคม พ.ศ. 2521
จำคุกที่: ทัณฑสถานหญิง
 
กิ่งแก้ว ลอสูงเนิน เป็นผู้ต้องโทษประหารชีวิตหญิงคนที่ 2 ของประเทศไทยด้วยการยิงเป้าในปี พ.ศ. 2522 ในข้อหาลักพาตัวเด็กไปเพื่อฆ่า ต่อจากใย สนบำรุง ที่ต้องโทษประหารชีวิตด้วยการยิงเป้าในปี พ.ศ. 2482 และต่อมา สมัย ปานอินทร์ต้องโทษประหารชีวิตหญิงคนที่ 3 ของประเทศไทยด้วยการยิงเป้าในปี พ.ศ. 2542
ประวัติและการก่อคดี

กิ่งแก้วเดิมเป็นคนต่างจังหวัด ต่อมาเดินทางเข้ามาหางานทำในกรุงเทพมหานคร มีประวัติรักษาอาการทางจิตเวชที่โรงพยาบาลสมเด็จเจ้าพระยา หลังการรักษาได้ไปทำงานเป็นแม่บ้านและพี่เลี้ยงเด็กในร้านอาหาร หลังจากทำงานได้เพียง 2 เดือนกิ่งแก้วถูกไล่ออกในวันที่ 10 ตุลาคม พ.ศ. 2521 เนื่องจากไม่ได้ทำงานอื่นนอกจากดูแลวีระชัย บุตรชาย วัย 6 ปี ของครอบครัว กิ่งแก้วจึงมีความแค้นประกอบกับต้องการเงิน จึงปรึกษากับปิ่น พึ่งญาติ แฟนหนุ่มวัย 28 ปี ซึ่งมีประวัติอาชญากรรมโชกโชน ได้แนะนำให้ลักพาตัวเด็กเพื่อเรียกค่าไถ่ เมื่อเห็นดีด้วยแล้วจึงเริ่มก่อการโดยร่วมกับ ทองม้วน โกบโคกกรวด, ทองสุข พู่วิเศษ, เกษม สิงห์ลา และสะธิ สีดี
แผนการเริ่มขึ้น โดยในวันที่ 17 ตุลาคม พ.ศ. 2521 กิ่งแก้วไปรับตัววีระชัยจากโรงเรียนคริสต์ธรรมศึกษาในลักษณะเช่นเดียวกับผู้ปกครองรับเด็กโดยลวงว่าจะพาไปเที่ยวต่างจังหวัด และนำตัวไปซ่อนไว้ที่บ้านญาติในตำบลจันทึก อำเภอปากช่อง จังหวัดนครราชสีมา และกลุ่มผู้ก่อการส่งจดหมายเรียกค่าไถ่ 200,000 บาทจากครอบครัวแลกกับชีวิตของวีระชัย โดยให้นำถุงเงินโยนลงบนด้านซ้ายของทางรถไฟระหว่างสถานีจันทึกกับสถานีปากช่อง โดยผู้ก่อการจะปักธงสีขาวไว้เป็นสัญลักษณ์จุดโยน หากเลยกำหนดจะฆ่าเด็กทันที แต่ด้วยความมืดในยามค่ำคืน ผู้ปกครองของวีระชัยจึงไม่เห็นธงสัญลักษณ์ ทำให้ไม่สามารถโยนเงินค่าไถ่ลงไปได้ แม้จะพยายามค้นหาอีกโดยสนธิกำลังกับตำรวจก็ไม่พบธงสีขาวแต่อย่างใด กลุ่มผู้ก่อการจึงฆ่าเหยื่อโดยนำตัววีระชัยออกไปที่ไร่ข้าวโพดตรงจุดที่ขุดหลุมดินไว้ ห่างจากบ้านราว 50 เมตร จากนั้นปิ่นจับมือกิ่งแก้วแทงวีระชัยซึ่งหลับอยู่บนตักกิ่งแก้วจนวีระชัยตื่นและเรียกกิ่งแก้วจนกิ่งแก้วสะเทือนใจ จากนั้นผู้ก่อการคนอื่น ๆ ได้ไล่กิ่งแก้วให้กลับบ้านไป แล้วแทงวีระชัยซ้ำและหักคอวีระชัยจนแน่ใจว่าขาดใจตาย จากนั้นฝังศพโดยใช้ดินอุดปากเพื่อข่มวิญญาณไว้
ต่อมามีการจับกุมกิ่งแก้วและผู้ก่อการเกือบทั้งหมดได้ โดยเริ่มจากจับกุมกิ่งแก้ว ทองสุข และทองม้วนในวันที่ 19 ตุลาคม โดยกิ่งแก้วได้ปฏิเสธตลอดข้อกล่าวหา และกล่าวว่าตนไม่อยากฆ่าเด็ก แต่ด้วยสถานการณ์พาไปและถูกแฟนหนุ่มบังคับจึงต้องลงมือฆ่า และได้บอกเบาะแสซึ่งนำไปสู่การจับกุมปิ่นและเกษมได้ในเวลาต่อมา เชาวเรศน์ จารุบุณย์กล่าวในหนังสือของเขาว่า "กิ่งแก้วในเวลานั้นออกทุกช่วงข่าว ไม่ต่างจากดาราเลย"
การตัดสินคดีและการดำเนินการทางกฎหมาย

หลังจากกิ่งแก้วและผู้ก่อการถูกจับกุมได้นำตัวผู้ต้องหาส่วนใหญ่ฝากขังไว้ที่สถานีตำรวจนครบาลบางรัก ในระหว่างนั้นกิ่งแก้วพยายามฆ่าตัวตายหลังจากถูกตำรวจพูดถึงเรื่องโทษทัณฑ์ที่จะได้รับจากการตัดสินที่เด็ดขาดของรัฐบาลในขณะนั้นและพร่ำเพ้อถึงวีระชัย จากนั้นได้นำตัวไปฝากขังที่ทัณฑสถานหญิง
จากนั้นในวันที่ 12 มกราคม พ.ศ. 2522 พลเอก เกรียงศักดิ์ ชมะนันทน์ นายกรัฐมนตรีในสมัยนั้นใช้อำนาจตามความในมาตรา 200 แห่งรัฐธรรมนูญแห่งราชอาณาจักรไทย พุทธศักราช 2521 สั่งลงโทษประหารชีวิตกิ่งแก้ว เสริม และปิ่น โดยดำเนินการประหารชีวิตในวันต่อมา โดยกิ่งแก้วถูกนำตัวมาจากทัณฑสถานหญิงมายังเรือนจำกลางบางขวาง แล้วประหารเป็นคนแรกในเวลา 17.40 น. ระหว่างการดำเนินการการประหารชีวิต หลังจากประหารกิ่งแก้วและตรวจอย่างคร่าว ๆ ว่าถึงแก่ความตายแล้ว จึงนำตัวลงจากหลักประหารเพื่อประหารผู้ต้องโทษรายต่อไป จากนั้นไม่นานพบว่ากิ่งแก้วพยายามส่งเสียงเพื่อร้องขอชีวิตและพยายามลุกขึ้น เมื่อเจ้าพนักงานเห็นเช่นนั้นจึงนำตัวขึ้นหลักประหารและเลื่อนจุดยิงไปทางขวาเล็กน้อยเพื่อยิงซ้ำ กิ่งแก้วจึงสิ้นใจลง ต่อมาสันนิษฐานว่าหัวใจของกิ่งแก้วนั้นตั้งอยู่กลางอกทางซ้ายค่อนมาทางด้านขวามากกว่าคนปกติ จากนั้นจึงดำเนินการประหารเกษมและปิ่นเป็นรายต่อไปตามลำดับ โดยปิ่นก็ต้องยิงถึงสองชุดเช่นเดียวกับกิ่งแก้ว โดยในวันดังกล่าว ประถม เครือเพ่ง เป็นผู้ทำหน้าที่เพชฌฆาต ใช้กระสุนทั้งสิ้น 25 นัดสำหรับกิ่งแก้ว ส่วนทองม้วนต้องโทษจำคุกตลอดชีวิต ทองสุกและสะธิต้องโทษจำคุก 20 ปี และเร่งรัดให้จับตัวสะธิให้ได้โดยเร็ว
ดูเพิ่ม

โทษประหารชีวิตในประเทศไทย
รายชื่อบุคคลที่ถูกประหารชีวิตด้วยการยิงเป้าในประเทศไทยตั้งแต่ พ.ศ. 2478-2530
โรงเรียนอนุบาลทัสนินทร

โรงเรียนอนุบาลทัสนินทร  ตั้งอยู่เลขที่ 191/228 หมู่บ้านกุลพันธ์วิลล์ โครงการ 5 หมู่ที่ 5 ตำบลแม่เหียะ อำเภอเมืองเชียงใหม่ จังหวัดเชียงใหม่ 50100 มีอาคารเป็นตึก 3 ชั้น มี 3 ห้องเรียนและมี 9 ห้องประกอบการ ได้ก่อตั้งขึ้นจากปณิธานอันแน่วแน่ของคณะผู้บริหารโรงเรียนที่มีเจตนารมณ์ที่ต้องการจะจัดการศึกษาที่มุ่งส่งเสริมกระบวนการพัฒนาเด็กก่อนประถมศึกษาให้เป็นไปอย่างมีประสิทธิภาพ มีรากฐานชีวิตที่มั่นคงและมีความเจริญงอกงามพร้อมกันทั้งทางด้านร่างกาย อารมณ์-จิตใจ สังคมและสติปัญญา เหมาะสมกับวัยอย่างเต็มตามศักยภาพ อบรมให้เด็กรู้จักแนวทางของพุทธศาสนาควบคู่ไปกับวิทยาการที่ทันสมัย มุ่งเน้นการอบรมศีลธรรม จริยธรรม มารยาทที่ดีงามเพื่อพัฒนาจิตใจ มีวิสัยทัศน์ที่ก้าวไกล มีสติปัญญาที่เฉลียวฉลาด รู้จักคิดเป็น ทำเป็น และแก้ปัญหาเป็น  ทันต่อโลกแห่งการเปลี่ยนแปลงและมีความสุขในการเรียนรู้
โรงเรียนได้เปิดสอนตามหลักสูตรก่อนประถมศึกษา พุทธศักราช 2546 ของกระทรวงศึกษาธิการ ตั้งแต่ชั้นอนุบาล 1 ถึงอนุบาล 3 เป็นโรงเรียนเอกชนแบบสหศึกษา  ประเภทสามัญศึกษาโดยได้รับอนุญาตให้จัดตั้งเป็นโรงเรียนอนุบาลทัสนินทร ตามใบอนุญาตจัดตั้งโรงเรียน เลขที่ ชม 01 - 004/2549    ออกให้ ณ. วันที่ 5 เดือนเมษายน พ.ศ. 2549    ออกให้โดยท่านผู้ว่าราชการจังหวัดเชียงใหม่ มีนายธานินทร์  ตั้งโสภณ เป็นผู้รับใบอนุญาต มีนางสาวจรินดา  จันทร์แปลง เป็นผู้จัดการ และมีนางพรชนก คงปั้น เป็นผู้อำนวยการโรงเรียน  และ คณะผู้บริหาร คณะครูมีประสบการณ์และเชี่ยวชาญด้านการจัดการศึกษาปฐมวัย เป็นผู้บริหารและครูมืออาชีพ ที่คอยดูแล เอาใจใส่ จัดระบบการเรียนรู้ และอบรมเลี้ยงดูเด็กทุกคนอย่างใกล้ชิดเสมือนลูกของตนเอง
สัญลักษณ์ > ปรัชญาของโรงเรียน

เด็กคือวัยบริสุทธิ์อันสดใส เราต้องทุ่มเทหัวใจเอาใจใส่ดูแล
สัญลักษณ์ > คำขวัญของโรงเรียน

ขุมทรัพย์ความรู้	ก้าวสู่โลกกว้าง	ทัสนินทรนำทาง	เสริมสร้างปัญญา
โรงเรียนบ่อเกลือ

| โรงเรียนบ่อเกลือ Bokluea School> ข้อมูล |
| --- | --- |
ประเภท: รัฐ   โรงเรียนมัธยมประจำอำเภอของรัฐ   โรงเรียนมัธยมศึกษาขนาดเล็ก 
คำขวัญ:    
สถาปนา: พ.ศ. 2532
เขตการศึกษา: สำนักงานเขตพื้นที่การศึกษาน่าน เขต 2   สำนักงานคณะกรรมการ การศึกษาขั้นพื้นฐาน
รหัส: 08551201
ระดับปีที่จัดการศึกษา: มัธยมศึกษาปีที่ 1—6 สหศึกษา
จำนวนนักเรียน: 396 คน
เว็บไซต์: http://bokluea.thport.com
โรงเรียนบ่อเกลือ เป็นโรงเรียนมัธยมประจำอำเภอบ่อเกลือ จังหวัดน่าน สังกัดสำนักงานเขตพื้นที่การศึกษามัธยมศึกษา เขต 37
ภาษาอาหม

| ภาษาอาหม |
| --- | --- |
𑜒𑜑𑜪𑜨
คำว่า อาหม ในอักษรอาหม
ประเทศที่มีการพูด: ประเทศอินเดีย
ภูมิภาค: รัฐอัสสัม
ชาติพันธุ์: ชาวอาหม
สูญแล้ว: คริสต์ศตวรรษที่ 18 หรือ 19 ปัจจุบันใช้ในพิธีกรรมทางศาสนาและวรรณกรรมของชาวอาหม
ตระกูลภาษา: ขร้า-ไท  ไทตะวันตกเฉียงใต้ (ไทย)ตะวันตกเฉียงเหนือภาษาอาหม
ระบบการเขียน: อักษรอาหม
รหัสภาษา
ISO 639-3: aho
ภาษาอาหม  เป็นภาษาที่ตายแล้ว ในตระกูลภาษาขร้า-ไท ภาษาอาหมนั้นมีอักษร และถ้อยคำของตนใช้สื่อสารทั้งพูดและเขียนมาอย่างต่อเนื่อง แต่ชาวอาหมในปัจจุบันนั้นหันไปใช้ภาษาอัสสัมซึ่งอยู่ในตระกูลภาษาอินโด-ยูโรเปียนแล้ว อย่างไรก็ตาม ถ้อยคำที่บันทึกจารึกไว้ในคัมภีร์ในบทสวดในพิธีกรรมอันศักดิ์สิทธิ์ก็แสดงให้เห็นว่านักบวชชาวไทอาหมยังใช้ภาษาไทได้อย่างสมบูรณ์ ปัจจุบันกำลังอยู่ในช่วงฟื้นฟูภาษา
ประวัติ

พัฒนาการและการจัดจำแนกภาษายังเป็นที่ถกเถียงกันอยู่ บรรพบุรุษน่าจะเป็นภาษาไทดั้งเดิมเมื่อราว 2,000 ปีที่ผ่านมา ซึ่งไม่เกี่ยวข้องกับภาษาจีนแต่อาจจะเกี่ยวข้องกับตระกูลภาษาออสโตรนีเซียน ชาวอาหมเดิมอยู่ในเขตปกครองตนเองกว่างซีจ้วงและเวียดนาม ต่อมาได้อพยพเข้ามณฑลยูนนาน รัฐชาน จนถึงลุ่มแม่น้ำพรหมบุตรในที่สุด
ชาวอาหมได้พัฒนาอาณาจักรของตนเองในช่วง พ.ศ. 1771-2386 ภาษาอาหมเป็นภาษาทางการของอาณาจักรตั้งแต่พุทธศตวรรษที่ 18-21 จนกระทั่งถูกแทนที่ด้วยภาษาอัสสัมที่เป็นภาษากลุ่มอินโด-อารยัน ซึ่งเป็นผลมาจากการรับวัฒนธรรมฮินดู
ประวัติ > ยุคเสื่อม

ชาวอาหมไม่เคยคิดว่าตัวเองต่ำต้อย จนกระทั่งกษัตริย์อาหมยอมรับวัฒนธรรมฮินดู นำระบบวรรณะมาใช้ เพราะถูกพราหมณ์ยกยอ และนำพิธีกรรมมารองรับสถานะให้กษัตริย์มีฐานะที่สูงขึ้น เมื่อนำพิธีกรรมต่าง ๆ มาใช้ ภาษาก็เปลี่ยนไปตามพราหมณ์ผู้ประกอบพิธีกรรม ทั้งที่ชาวอาหมแท้ ๆ นั้นมีจำนวนไม่มากนัก และภาษาอัสสัมก็ครอบงำสังคม รวมไปถึงราชสำนักเพื่อเข้าถึงฮินดู จนลามไปยังขุนนางและราษฎรต่าง ๆ ครั้นตกเป็นเมืองขึ้นของอังกฤษ อังกฤษก็ถอดกษัตริย์อาหมออก และให้อำนาจแก่พราหมณ์และขุนนางฮินดูแทน ภาษาอาหมจึงใช้กันจำกัดลงเรื่อย ๆ จนเป็นภาษาตายไม่มีใครใช้ในชีวิตประจำวัน กลุ่มนักบวชเทวไท (Deotai) ซึ่งเป็นนักบวชตามความเชื่อลัทธิฟ้าหลวง แม้จะพยายามรักษาประเพณี พิธีกรรมต่าง ๆ แต่ก็ทำได้จำกัด และนักบวชก็ขาดคนพูดอาหมด้วย และไม่มีใครเข้าใจได้ชัดเจน
ประวัติ > การฟื้นฟูในปัจจุบัน

แม้ว่าภาษาอาหมจะมีการฟื้นฟูอย่างน้อย 3 ช่วงเวลา ช่วงที่ 1 ในสมัยพระเจ้าจักรธวัช สิงห์ในช่วง ค.ศ. 1663 ช่วงที่ 2 ในยุคหลังจากอังกฤษเข้าปกครองในรัฐอัสสัมราวปี ค.ศ. 1826 และช่วงที่ 3 ตั้งแต่ ค.ศ. 1980 จนถึงปัจจุบัน ได้มีการฟื้นฟูภาษาไทและตั้ง สมาคมวรรณกรรมไทตะวันออก (Eastern Tai Literary Association) ที่เมืองกูวาฮาติ โดยมุ่งมั่นปฏิบัติให้พัฒนาการเรียน เขียนอ่านภาษาอาหม พร้อมกันนี้ให้สนับสนุนให้ค้นคว้าศึกษาเอกสารโบราณของชาวอาหมอย่างจริงจัง การฟื้นฟูภาษาอาหมนั้นอาศัยสัทวิทยาของภาษาพี่น้อง เช่น ภาษาอ่ายตนและภาษาพ่าเก โดยภาษาดังกล่าวจะถูกเรียกว่า ภาษาไทในอัสสัม เนื่องจากประกอบไปด้วยคำไททุกกลุ่มในรัฐอัสสัม หากการฟื้นฟูดังกล่าวได้ผล ภาษาเขียนในรัฐอัสสัมจะใช้อักษรอาหมเป็นหลักแทนอักษรไทอื่น ๆ ในรัฐอัสสัม โดยอาศัยพื้นฐานภาษาอ่ายตนในรัฐอัสสัม เนื่องจากใกล้เคียงกับภาษาอาหมมากที่สุด ชาวอาหมอาจอาศัยชาวอ่ายตนในการรื้อฟื้นภาษา
ลักษณะภาษา

ภาษาอาหมกับภาษาในศิลาจารึกสุโขทัยของไทย ต่างก็เป็นภาษาไทยุคเก่าที่มีลักษณะคล้ายคลึงกันมากกว่าภาษาถิ่นไทยในปัจจุบัน และในภาษาอาหมไม่มีการใช้คำราชาศัพท์ คำที่ใช้พูดกับคนธรรมดาก็ใช้พูดกับกษัตริย์ได้ การเรียงประโยคเป็นแบบประธาน-กริยา-กรรม รากศัพท์เป็นคำเดี่ยว ไม่มีการผันคำกริยา ไม่มีกาล และไม่มีรูปพหูพจน์ของคำนาม แสดงเวลาด้วยกริยาช่วย
ลักษณะภาษา > โคลงกลอน

กลอนอาหมที่มีเรื่องเกี่ยวกับการสร้างโลก ซึ่งเป็นกลอนไทยที่มีจำนวนพยางค์เลขคี่เขียนแบบกลอนหัวเดียว ลงท้ายวรรคคู่ด้วยสระเสียงเดียวกัน เหมือนเพลงลำตัด หรือเพลงเรือ สรุปคือ กลอนหก และกลอนแปดของไทยเป็นลูกผสมระหว่างกลอนไทยที่มีจำนวนพยางค์เป็นเลขคี่ แต่ต่อมาใช้เลขคู่แบบปัฐยาวัตของอินเดีย และคำสวดของอาหม ก็คล้ายกับ แหล่ ของไทยด้วย
คำศัพท์

| --- | --- |
 เกา = ฉัน (กู)  โปเกา = พ่อตา  ไป,ไปกะ = คำบอกลาไป  ไปคัน = ไปอย่างรวดเร็ว  ไป่ = ไผ่  เปล่า = ว่างเปล่า  เป่า = เป่าลม  มุง = เมือง  เจ้ = เมืองที่มีคูน้ำล้อมรอบ (ตรงกับคำว่า แจ้ ในคำเมือง เช่น แจ้ห่ม)  มู = ฤดู, อากาศ,เวลา  มูหนาว = ฤดูหนาว  มูเหนียว = เวลานี้, เดี๋ยวนี้  มะพุก = พรุ่งนี้  ไหม้ = เผา  ถ้า = คอย หรือ ถ่า ในภาษาอีสาน  ปินใหง่ = ฝุ่นละออง (ตรงกับคำว่า ใหง่ ในภาษาลาว ซึ่งปัจจุบันมีใช้แถบชนบท)  จี = จดจำ (ตรงกับคำว่า จือจำ ในภาษาลาว)  ถัก = เย็น, ถัก  เล็ง = วิ่ง หรือ แล่น  ญม = ยิ้ม  กำ = ข้อห้าม  อาย = เข้าอาย  อ้าย = พี่ชาย  อ้า = เปิดออก, เปิดเผยออก:  อา = น้องของพ่อ  ที่ไฟ = ไฟ  บินหวัด = เป็นหวัด  บอร์ = ใหญ่, กว้าง  คนม้า = คนเลว คนชั่ว  งอนตา = คิ้ว  คิ้ว, เขียว = ฟัน  ม่านตา = แว่นตา  คีบตีน = รองเท้า  แรงไฟ = รถไฟ  โง  = วัว  แรงโง = เกวียน  แรงน่อง = รถสามล้อ  ริก = เรียก  ด้ำ = ผีบ้านผีเรือน (เช่น ผีซ้ำ ด้ำพลอย)  มอยด้ำ = เนินดินฝังพระอัฐิกษัตริย์อาหม  หมอรู้หมอแสง = ปุโรหิต  หมอลิกหมอลาย = อาลักษณ์  เรือน = บ้าน หรือ เรือน (ในภาษาไทย)  สว๋า = เสือ  หมากโม้ = หมาก  เบิว ปลู้ = พลู  ฝม = ผม
คำศัพท์ > ตัวเลข

อาหมมีตัวเลขพื้นฐานดังนี้:
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| จำนวนนับ | /lɯŋ/ | /sɔ:ŋ/ | /sam/ | /si:/ | /ha/ | /ruk/ | /cit/ | /pit/ | /kaw/ | /sip/ |
| จำนวนนับ | 1 | 2 | 3 | 4 | 5 | 6 | 7 | 8 | 9 | 10 |
| เลขลำดับ | /ʔaj/ | /ŋi:/ | /sam/ | /saj/ | /ŋu:/ | /luk/ | /cit/ | /pit/ | /kaw/ | /sip/ |
| เลขลำดับ | ที่ 1 | ที่ 2 | ที่ 3 | ที่ 4 | ที่ 5 | ที่ 6 | ที่ 7 | ที่ 8 | ที่ 9 | ที่ 10 |
คำศัพท์ > ตัวเลข > คำนับจำนวน เวลา

ในการนับเลขอาหมโดยเฉพาะการนับทั้งหมด แต่มีสำเนียงเพี้ยนจากภาษาไทยไปบ้าง
เอ็ด = หนึ่ง
ฉอง = สอง
ฉาม = สาม
ฉี่ = สี่
ห่า = ห้า
หรุก = หก
จิด = เจ็ด
เป็ด = แปด
เก่า = เก้า
ฉิบ = สิบ
คำศัพท์ > คำทักทาย

เปอ่องเลเล = มีความหมายว่าจงเจริญ (ซึ่งมาจากภาษาพม่าซ้อนคำไทอาหมเดิม เนื่องจาก เป(แพ้) แปลว่า ชนะ รวมกับคำว่า อ่อง ซึ่งเป็นภาษาพม่าที่แปลว่า ชนะ เช่นเดียวกัน ส่วนคำว่า เล เป็นคำลงท้ายแบบเดียวกับหางเสียง ครับ, ค่ะ)
คุปต่าง = กราบไหว้ (ในบทบูชาบรรพชน)
คุปต่าง ชมโหลง = ขอบคุณ
คำศัพท์ > ตารางเทียบภาษา

ด้านล่างคือตารางเทียบภาษาอาหมกับภาษากลุ่มไทอื่น ๆ
| ไทย | ไทตะวันตกเฉียงใต้ดั้งเดิม | สัทอักษรไทย | ลาว | ไทยถิ่นเหนือ | ไทใหญ่ | ไทลื้อ | จ้วงมาตรฐาน | อาหม: |
| --- | --- | --- | --- | --- | --- | --- | --- | --- |
| ลม | *lom | /lōm/ | /lóm/ | /lōm/ | /lóm/ | /lôm/ | /ɣum˧˩/ | /lum/ |
| เมือง | *mɯaŋ | /mɯ̄aŋ/ | /mɯ́aŋ/ | /mɯ̄aŋ/ | /mɤ́ŋ/ | /mɤ̂ŋ/ | /mɯŋ˧/ | /mɯng/ |
| ดิน | *ʔdin | /dīn/ | /dìn/ | /dīn/ | /lǐn/ | /dín/ | /dei˧/ | /nin/ |
| ไฟ | *vai/aɯ | /fāj/ | /fáj/ | /fāj/ | /pʰáj/ or /fáj/ | /fâj/ | /fei˧˩/ | /pʰaj/ |
| หัวใจ | *čai/aɯ | /hǔa tɕāj/ | /hǔa tɕàj/ | /hǔa tɕǎj/ | /hǒ tsǎɰ/ | /hó tɕáj/ | /sim/ | /caj/ |
| รัก | *rak | /rák/ | /hāk/ | /hák/ | /hâk/ | /hak/ | /gyai˧˩/ | /hak/ |
| น้ำ | *naam | /náːm/ | /nâm/ | /nám/ | /nâm/ | /nà̄m/ | /ɣaem˦˨/ | /nam/ |
ดูเพิ่ม

อาหม
อักษรอาหม
อาณาจักรอาหม
บรรณานุกรม

Morey, Stephen (2010).  Das, Biswajit; Basumatary, Phukan Chandra (บ.ก.). Asamīẏā āru Asamara bhāshā [Assamese and the languages of Assam]. Guwāhāṭī: AANK-Bank. ISBN 978-93-80454-30-6. OCLC 757135305. A sketch of Tai Ahom, as recorded in original manuscripts to appear in Das, Biswajit and Phukan Basumatary (eds).
Morey, Stephen (2014), "Ahom and Tangsa: Case studies of language maintenance and loss in North East India",  ใน Cardoso, Hugo C. (บ.ก.), Language Endangerment and Preservation in South Asia, Honolulu: University of Hawai'i Press, pp. 46–77
Gogoi, Poppy; Morey, Stephen; Pittayaporn, Pittayawat (2020-09-08). "The Tai Ahom Sound System as Reflected by the Texts Recorded in the Bark Manuscripts". Journal of the Southeast Asian Linguistics Society. 13 (2). ISSN 1836-6821.
Terwiel, B.J. (1996). "Recreating the Past: Revivalism in Northeastern India". Bijdragen tot de Taal-, Land- en Volkenkunde. 152 (2): 275–92. doi:10.1163/22134379-90003014. JSTOR 27864746.
Terwiel, B. J. (1992). Tai Ahoms and the Stars: Three Ritual Texts to Ward off Danger.
บุญยงค์ เกศเทศ. "คนไท" ในชมพูทวีป. กรุงเทพฯ : หลักพิมพ์. หน้า 80-81
บรรจบ พันธุเมธา. กาเลหม่านไต, 2504.
ประเสริฐ ณ นคร. การสร้างโลกตามคติไทอาหม และความรู้จากไทอาหม
วิไลวรรณ ขนิษฐานันท์. ภาษาเชิงประวัติ: วิวัฒนาการภาษาไทยและภาษาอังกฤษ. หน้า 213-229
แหล่งข้อมูลอื่น

tadcassam.org Tai Ahom Development Council (TADC) Official website.
PARADISEC open access recording of a speaker of Ahom reading the book Khon Mu'ng Lum Phai and then explaining the text.
Tai Ahom Online Dictionary
วิทยาลัยเทคโนโลยีโปลิเทคนิคลานนา

วิทยาลัยเทคโนโลยีโปลิเทคนิคลานนา เชียงใหม่ ตั้งอยู่เลขที่ 2 ถนนสุขเกษม ตำบล ป่าตัน อำเภอเมือง จังหวัดเชียงใหม่ ได้รับอนุญาตให้ดำเนินการจากกระทรวงศึกษาธิการ ตั้งแต่วันที่ 18 ธันวาคม พ.ศ. 2521 เป็นต้นมา มีวัตถุประสงค์เพื่อส่งเสริมการศึกษา ด้านวิชาชีพแก่เยาวชนชาวเชียงใหม่ และเยาวชนทั่วไป โดยเฉพาะในภาคเหนือได้มีโอกาสศึกษาในสาขาวิชาช่างอุตสาหกรรม ในระดับมาตรฐานทัดเทียมกับสถาบันชั้นนำของประเทศ เมื่อแรกเริ่มโรงเรียนมีอาคารทิพยมณฑล เป็นอาคารเรียน 1 หลัง มีจำนวนนักศึกษา 350 คน ในเนื้อที่  10 ไร่ ทำการสอนในหลักสูตรสถาบันเทคโนโลยีราชมงคล ระดับประกาศนียบัตรวิชาชีพ (ปวช.) 3 แผนก คือ แผนกช่างยนต์  แผนกช่างไฟฟ้า และแผนกพณิชยการ
ปัจจุบันเปลี่ยนชื่อเป็น วิทยาลัยเทคโนโลยีโปลิเทคนิคลานนา เชียงใหม่ (ปทล.)
ประวัติ

วิทยาลัยเทคโนโลยีโปลิเทคนิคลานนา เชียงใหม่ (โรงเรียนโปลิเทคนิคลานนาเดิม) ตั้งอยู่เลขที่ ๒ ถนนสุขเกษม ตำบล ป่าตัน อำเภอเมือง จังหวัดเชียงใหม่ ได้รับอนุญาตให้ดำเนินการจากกระทรวงศึกษาธิการ ตั้งแต่วันที่ ๑๘ ธันวาคม ๒๕๒๑ เป็นต้นมา มีวัตถุประสงค์เพื่อส่งเสริมการศึกษา ด้านวิชาชีพแก่เยาวชนชาวเชียงใหม่ และเยาวชนทั่วไป โดยเฉพาะในภาคเหนือได้มีโอกาสศึกษาในสาขาวิชาช่างอุตสาหกรรม ในระดับมาตรฐานทัดเทียมกับสถาบันชั้นนำของประเทศ เมื่อแรกเริ่มวิทยาลัยเทคโนโลยีมีอาคารทิพยมณฑล เป็นอาคารเรียน ๑ หลัง มีจำนวนนักศึกษา ๓๕๐ คน ในเนื้อที่ ๑๐ ไร่ ทำการสอนในหลักสูตรสถาบันเทคโนโลยีราชมงคล ระดับประกาศนียบัตรวิชาชีพ (ปวช.) ๓ แผนก คือ แผนกช่างยนต์ แผนกช่างไฟฟ้า และแผนกพณิชยการ
พ.ศ. ๒๕๒๗ ได้เปิดสอนหลักสูตรสถาบันเทคโนโลยีราชมงคล ในระดับประกาศนียบัตรวิชาชีพชั้นสูง(ปวส.) ใน แผนกช่างยนต์ และช่างไฟฟ้า และได้ขยายพื้นที่ออกไปเป็น ๓๕ ไร่ เพื่อปลูกสิ่งก่อสร้าง และสถานที่พักผ่อนสนับสนุนกิจกรรมนักศึกษา
พ.ศ. ๒๕๒๙ วิทยาลัยเทคโนโลยีได้รับอนุญาตจากกระทรวงศึกษาธิการ ให้เปิดสอนหลักสูตรประกาศนียบัตรวิชาชีพสาขาวิชาช่างอิเล็กทรอนิกส์ และมุ่งเน้นการเรียนการสอนทางสาขาช่างอุตสาหกรรมทั้งทางด้านช่างยนต์ ช่างไฟฟ้า และช่างอิเล็กทรอนิกส์ จึงเห็นสมควรลดจำนวนนักศึกษาสายพณิชยการลง และขยายจำนวนนักศึกษาทางสายช่างอุตสาหกรรม ต่างๆ ให้มากขึ้น
ปี พ.ศ. ๒๕๓๘ วิทยาลัยเทคโนโลยีจึงได้เปิดทำการสอนสาขาวิชาเทคนิคสถาปัตยกรรม ในระดับประกาศนียบัตรวิชาชีพ(ปวช.)
ปี พ.ศ. ๒๕๓๙ วิทยาลัยเทคโนโลยีได้ขยายหลักสูตรประกาศนียบัตรวิชาชีพ(ปวช.) สาขาวิชาก่อสร้าง
ปี พ.ศ. ๒๕๔๑ วิทยาลัยเทคโนโลยีได้ขยายหลักสูตรอาชีวศึกษาในระดับประกาศนียบัตรวิชาชีพชั้นสูง(ปวส.) สาขาช่างเทคนิคสถาปัตยกรรม และได้ปรับใช้หลักสูตรอาชีวศึกษาในระดับ ปวช. และ ปวส. ทุกสาขา
ปี พ.ศ. ๒๕๔๕ ได้เปิดสอนในประเภทวิชาพณิชยการ ในระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.) ประเภทวิชาบริหารธุรกิจ ในสาขางานการบัญชี การตลาด และคอมพิวเตอร์ธุรกิจ และประเภทวิชาอุตสาหกรรมท่องเที่ยว ในสาขางานมัคคุเทศเดินป่า อีกครั้งหนึ่ง หลังจากที่ได้หยุดการเรียนการสอนไป
ปัจจุบัน วิทยาลัยเทคโนโลยีจัดการเรียนสอนโดยใช้หลักสูตรของกรมอาชีวศึกษา ใน ๓ ประเภทวิชา ได้แก่ ประเภทวิชาอุตสาหกรรม ประเภทวิชาพาณิชยกรรมและบริหารธุรกิจ และประเภทวิชาอุตสาหกรรมการท่องเที่ยว บนพื้นที่ จำนวน ๓๕ ไร่ มีบุคลากร จำนวน ๒๘๖ คน และนักศึกษา จำนวน ๔,๘๓๒ คน มีอาคารเรียน ๔ หลัง อาคารอำนวยการ ๑ หลัง โรงฝึกปฏิบัติ ๗ หลัง อาคารเอนกประสงค์ ๑ หลัง อาคารห้องสมุด ๒ หลัง อาคารพยาบาล ๑ หลัง อาคารกิจการนักศึกษา ๒ หลัง อาคารแสดงผลงานนักศึกษา ๑ หลัง อาคารโรงกรองน้ำ ๑ หลัง อาคารห้องน้ำ ๖ หลัง อาคารมินิมาร์ท ๑ หลัง ศาลาธรรม ๑ หลัง สนามฟุตบอล ๕ สนาม สนามตะกร้อ ๒ สนาม สนามบาสเกตบอล ๑ สนาม สนามวอลเลย์บอล ๑ สนาม สนามเปตอง ๑ สนาม สนามฝึกซ้อมกีฬาเทควันโด ๑ สนาม และสวนสุขภาพ ๑ แห่ง
ปัจจุบัน วิทยาลัยเทคโนโลยีโปลิเทคนิคลานนาได้ขยายพื้นที่รวมเป็นจำนวน 35 ไร่ รองรับความก้าวหน้าทางการศึกษาที่รุดหน้าไปอย่างไม่หยุดยั้ง มีกาารสร้างอาคารใหม่เพิ่มเติมจำนวนหลายหลัง ตลอดจนนำอุปกรณ์ที่ทันสมัยล้ำหน้าทางเทคโนโลยีเข้ามาสนับสนุนในด้านการเรียน การสอน ซึ่งขณะนี้มีนักศึกษาทั้งระดับ ปวช. ปวส. กว่า 4,000 คน
ปรัชญาของวิทยาลัย

"ความรู้คู่คุณธรรม" วิทยาลัยกำหนดปรัชญาการศึกษาโดยมุ่งพัฒนาผู้เรียนให้มีความสามารถทางวิชาการ มีทักษะในการปฏิบัติงาน และมีคุณสมบัติที่จำเป็นตามลักษณะอาชีพ พร้อมที่จะทำงานร่วมกับผู้อื่น หรือทำงานเป็นอิสระ สามารถปรับปรุงตนให้ทันต่อวิวัฒนาการทางเทคโนโลยี มีระเบียบวินัย มีความสำนึกในจรรยาบรรณวิชาชีพ ควบคู่ไปกับคุณธรรมในการดำรงชีวิต มีความรับผิดชอบต่อตนเอง และสังคม
อัตลักษณ์
เป็นคนดีมีความรู้คู่สังคม
เอกลักษณ์
สร้างคนดีให้มีความรู้สู่สังคม
เพลงประจำสถาบัน

มาร์ช ปทล.
ปทล. โปลิเทคนิคลานนา 
แหล่งรวมวิชา แห่งพาณิชและช่าง 
สมัครสมานสามัคคีก่อเป็นพลัง 
สร้างความหวัง ให้ชีวิตมั่นคง
ปทล. โปลิเทคนิคลานนา 
ส่งเสริมจรรยา จริยะสูงส่ง
ยึดมั่นในชาติ ศาสน์ กษัตริย์ รัฐดำรง
ช่วยเสริมส่ง วิชาชีพให้ร่ำลือ
รวมพลัง กันไว้ด้วยจิตศรัทธา
ประกาศศักดา สร้างชื่อเสียงให้ระบือ
สร้างเกียรติคุณ ไปทั่วแคว้น ให้เขาลือ
ว่าเรานี้คือ ลูกหลาน ปทล.
ปทล. โปลิเทคนิคลานนา
แหล่งรวมชีวา รวมวิญญา หลอมหล่อ
ให้กล้าแกร่ง ให้เข้มแข็งไม่ย่อท้อ
ปทล. ทุกคนอดทนเหนือใคร (ซ้ำ *)
|** ปทล. ทุกคนไม่จนน้ำใจ ปทล. ทุกคนไม่จนน้ำใจ (ซ้ำ ** 2 ครั้งท่อนจบ)
ทำนอง/เนื้อร้อง สุจิตรา วีระชาติ
เรียบเรียงเสียงประสานโดย คณะครู-นักเรียนวิทยาลัยเทคโนโลยีโปลิเทคนิคลานนา
รางวัลแห่งความภูมิใจ

โรงเรียนพระราชทาน
...
...
วิทยาลัยเทคโนโลยีโปลิเทคนิคลานนา เชียงใหม่ รับรางวัลโรงเรียนรางวัลพระราชทาน ปีการศึกษา 2550 จาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ได้รับรองมาตรฐานคุณภาพการศึกษา
...
...
รางวัลสถานศึกษาวิชาทหารดีเด่น
จากมณฑลทหารบกที่ 33 เชียงใหม่
...
รางวัลโรงเรียนเอกชนดีเด่น
พ.ศ. 2530
ได้รับรองมาตรฐานคุณภาพการศึกษา
...
รางวัลสถานศึกษาที่มีกิจกรรมแนะแนวดีเด่น
และครูแนะแนวดีเด่นระดับอาชีวศึกษาจ.เชียงใหม่จากกระทรวงแรงงานและสวัสดิการสังคมร่วมกับ จ.เชียงใหม่
...
รางวัลคุรุสภาสำหรับผู้บริหารสถานศึกษาดีเด่น
ระดับอุดมศึกษา สังกัดสำนักงานคณะกรรมการการศึกษาเอกชน จากคุรุสภา จ.เชียงใหม่
...
รางวัลเกียรติคุณสถานศึกษา
ประเภทจัดกิจกรรมในการป้องกันติดตามและแก้ไขปัญหา ความประพฤตินักเรียนนักศึกษา จ.เชียงใหม่ ดีเด่น จากกรมพลศึกษา
สถานที่ตั้ง

2 ถนนสุขเกษม ต.ป่าตัน อ.เมือง จ.เชียงใหม่ 50300 โทร. 0 5321 3061, 0 5321 3144, 0 5321 9175 แฟกซ์ 0 5340 8223
แหล่งข้อมูลอื่น

เว็บไซต์ของสถาบันสนใจคลิก เก็บถาวร 2018-02-13 ที่ เวย์แบ็กแมชชีน
โรงเรียนนวมินทราชูทิศ กรุงเทพมหานคร

เว็บย่อ
nmk
| โรงเรียนนวมินทราชูทิศ กรุงเทพมหานคร Navamindarajudis Krungthepmahanakhon> ข้อมูล |
| --- | --- |
ชื่ออื่น: น.ม.ก.
ประเภท: รัฐ
คำขวัญ: รักศักดิ์ศรี มีคุณธรรม นำวิชาการ สืบสานงานพระราชดำริ
สถาปนา: 8 มีนาคม พ.ศ. 2528
รหัส: 00102701
ผู้อำนวยการ: นางสาวศิริกุล เก่าราชการ
สี:   น้ำเงิน   เหลือง
เพลง: มาร์ชนวมินทราชูทิศ
เว็บไซต์: nmk.ac.th
โรงเรียนนวมินทราชูทิศ กรุงเทพมหานคร เป็นโรงเรียนมัธยมศึกษาขนาดใหญ่ ประเภทสหศึกษา ตั้งอยู่เลขที่ 115 หมู่ 11 ซอยนวมินทร์ 163 (อมรวิวัฒน์) ถนนนวมินทร์ แขวงนวลจันทร์ เขตบึงกุ่ม กรุงเทพมหานคร เป็นโรงเรียนสหศึกษา สังกัดสำนักงานเขตพื้นที่การศึกษา กรุงเทพมหานคร เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งวันที่ 8 มีนาคม พ.ศ. 2528 โดยกระทรวงศึกษาธิการ มี นายกนก จันทร์ขจร เป็นผู้อำนวยการท่านแรก